Pan de monyos

O pan de monyos ye un pan artesanal tipico d'a Plana de Uesca, en Aragón. Tien una curiosa forma que remera a un trisquel, ye decir, con tres lobulos u tres «monyos» unius por o centro. Isto ye gracias a un masau artesanal que amenista d'os abantbrazos d'o fornero. Ye una d'as muitas variedaz de pan en Espanya que son en vías de desapareixer, ya que «o formau se executa con os brazos y a suya mecanización ye difícil».

Atros panes tipicos d'a tradición panadera uescana son a choina, o farinoso, l'empanadico u pastiello de carbaza y a torta d'aceite. 83 Pan de pueblo: Recetas e historias de los panes y panaderías de España. Ibán Yarza. Penguin Random House Grupo Editorial España, 2017. ISBN 978-84-16895-40-3

 Elaboración 
Contiene farina panificable (~W130), augua, reciento, levadura y sal. 100 recetas de pan de pueblo: ideas y trucos para hacer en casa panes de toda España. Hogaza: Pan de tres moños. Ibán Yarza. Editorial Grijalbo, 2019. 1ª edición. ISBN 84-17338-64-0. OCLC 1128195689. Pach. 61  S'amasan os ingredients y se forma una barra gran de pan. Alavez, se dobla por a metat y o fornero, con aduya de tot o suyo abantbrazo, prensa y dobla a masa dica formar os suyos tres lobulos. Una vez formada a masa, se deixa fermentar boca abaixo. Le'n vuelve a tornar antis de no ficar-la en o forno, a on s'ubre definindo os tres monyos.

Encara que en a panadería moderna, o grenyau (tallau d'a superficie d'o pan) ye una tecnica esencial, d'antis mas no'n yera tan común que os forners tallasen o pan, y manimenos buscaban atros metodos pa obtener o mesmo resultau: marcar a masa con unas claus, u emplegar un trozo extra de masa (como ye o caso d'o pan de cinta zaragozano) u bien simplament con os codos (pan de codos) u abantbrazos. Menuto 14:40 en Conferencia Pan español: técnicas de aquí y allá, de ayer y de hoy. YouTube. Madrid International Pastry (28:14 min). 5 de chulio de 2020

Referencias

Monyos